**ZAPISNIK**

**Sa 22. sjednice ŠKOLSKOG ODBORA**

**održane dana 30.06.2023. godine**

**u prostorijama O.Š. „Franjo Hanaman“ Drenovci**

**s početkom u 9 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Marija Damjanović - predstavnik Učiteljskog vijeća,
4. Biserka Misir - predstavnik Učiteljskog vijeća,
5. Marina Kalistović - predstavnik Vijeća roditelja,
6. Stjepan Oroz - predstavnik osnivača

Izočni: 1. Darko Pušeljić – predstavnik zaposlenika. Predstavnik zaposlenika otkazao ugovor o radu te nije bio nazočan jer je zaposlen u drugoj školi.

Ostali nazočni:

* Marijana Raguž - ravnateljica
* Bruno Bilić – tajnik škole - zapisničar

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno šest (6) članova te navodi da se mogu donositi pravovaljane odluke, pa predlaže slijedeći

**Dnevni red:**

1. Usvajanje zapisnika s prethodne sjednice Školskog odbora,
2. Prijedlog novog Pravilnika o radu usklađenog sa izmjenama i dopunama Zakona o radu.
3. Suglasnost Školskog odbora za izdavanjem školskog igrališta Udruzi mladih općine Drenovci za potrebe održavanja nogometnog turnira u spomen na mlade nogometaše Drenovaca
4. Razno

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa šest (6) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Osnovna škole Franjo Hanaman je dužna donijeti novi pravilnik o radu zbog izmjena i dopuna Zakona o radu. Tajnik škole Bruno Bilić je preuzeo riječ i potanko objasnio nove pojedinosti u novom pravilniku o radu koji je napisan uz pomoć kolega pravnika koji rade u Poslovnom edukatoru čiji je škola pretplatnik. Nakon završenog izlaganja nije bilo pitanja, te se pristupilo glasovanju.

Predsjedavateljica poziva nazočne članove da se izjasne za ili protiv . Prijedlog je usvojen sa šest(6) glasova – „za“ i nula (0) glasova „protiv“.

**Zaključak:**

**Školski odbor daje svoju suglasnost za usvajanjem novog Pravilnika o radu u OŠ Franjo Hanaman Drenovci.**

**Ad 3.)**

Udruga mladih općine Drenovci godinama unazad organizira malonogometni turnir u spomen na poginule mladiće, nogometaše iz Drenovaca. Kao i godinama unazad su poslali upit o korištenju nogometnog igrališta pored škole. Iz županije nam je stigao odgovor da se oni s tim slažu i da im se igralište da u najam besplatno. Nakon iznošenja činjenica pristupilo se glasovanju.

Predsjedavateljica poziva nazočne da se izjasne za ili protiv. Prijedlog je usvojen sa šest (6) glsova – „za“ i nula (0) glasova „protiv“.

**Zaključak:**

**Školski odbor daje svoju suglasnost za iznajmljivanjem igrališta pored škole besplatno udruzi mladih općine Drenovci kako bi se mogao održati malonogometni turnir u spomen na nogometaše iz Drenovaca.**

**Ad 4.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu.

Nikakvih više prijedloga nije bilo te se odbor završava.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 9 sati i 30 minuta.

 Zapisničar: M.P. Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Bruno Bilić) (Biserka Misir)

KLASA: 007-02/23-01/04

URBROJ: 2196-68-23-02

U Drenovcima, 30.06.2023. godine